Diari Oficial de la Generalitat Valenciana


Sumari del DOGV 9508, del 10-01-2023 (2022/12699)

RESOLUCIÓ de 28 de desembre de 2022, de la vicepresidenta i presidenta en funcions del Consell Rector de la Corporació Valenciana de Mitjans de Comunicació, per la qual es fan públiques la bases i la convocatòria del procés selectiu per a la contractació de personal laboral fix de la Societat Anònima de Mitjans de Comunicació (SAMC) en llocs de treball d'il·luminador o il·luminadora (convocatòria 13/2022), corresponent a l'oferta pública d'ocupació de la SAMC per a 2020.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9508

Data del DOGV
:   10-01-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/12935


Data del document
:   28-12-2022

Organisme emissor
:   Societat Anónima de Mitjans de Comunicació de la Comunitat Valenciana

Tipus de document
:   Resolució

Descriptors 

:   * concurs administratiu
    * concurs administratiu

RESOLUCIÓ de 28 de desembre de 2022, de la vicepresidenta i presidenta en funcions del Consell Rector de la Corporació Valenciana de Mitjans de Comunicació, per la qual es fan públiques la bases i la convocatòria del procés selectiu per a la contractació de personal laboral fix de la Societat Anònima de Mitjans de Comunicació (SAMC) en llocs de treball d'il·luminador o il·luminadora (convocatòria 13/2022), corresponent a l'oferta pública d'ocupació de la SAMC per a 2020. [2022/12907]  
  
En execució de l'oferta pública d'ocupació per al 2020 de la Societat Anònima de Mitjans de Comunicació (SAMC), publicada en el DOGV 8986 de 30 de desembre, en la qual s'inclouen quatre places d'il·luminador i il·luminadora, el Consell Rector va acordar en la reunió de 27 de desembre de 2022 aprovar la convocatòria pública d'aquestes places, així com les bases que hauran de regir el procediment selectiu, tot això en virtut de les competències que li atorga l'article 46.5 de la Llei 6/2016, de 15 de juliol, del Servei Públic de Radiodifusió i Televisió d'Àmbit Autonòmic, de Titularitat de la Generalitat, així com l'article 8.f del Reglament Orgànic i Funcional del Consell Rector, publicat per Resolució de l'11 de gener del 2017, del president del Consell Rector (DOGV núm. 7960 de 18.01.2017).  
Les bases de la convocatòria han sigut negociades amb la representació dels treballadors i treballadores en el marc de l'acord subscrit entre la SAMC i la representació del personal per a regular els processos selectius de l'oferta d'ús del 2020, d'acord amb el que es preveu al III Acord de la Mesa de Diàleg Social del Sector Públic Instrumental, de 31 de juliol del 2018.  
I, per tot això, d'acord amb el que es preveu en l'article 4.2.c del citat Reglament Orgànic i Funcional del Consell Rector, resolc:  
  
Primer  
Convocar el procés selectiu 13/2022 per a la contractació de personal laboral fix de la Societat Anònima de Mitjans de Comunicació (SAMC) en llocs de treball d'il·luminador i il·luminadora (grup C), corresponents a l'Oferta Pública d'Ocupació de la SAMC per al 2020 (DOGV 8986 de 30/12/2020).   
  
Segon  
Aquest procés selectiu es regirà pel que es disposa en les següents bases:  
  
Bases de la convocatòria  
  
1. Objecte de la convocatòria  
Aquesta convocatòria té per objecte la selecció de personal laboral fix, mitjançant el sistema de concurs oposició, per a cobrir 4 llocs d'il·luminador i il·luminadora (grup C). Les característiques dels llocs, segons la relació de llocs de treball de la Societat Anònima de Mitjans de Comunicació publicada al DOGV número 9495, de 22/12/2022, es detallen a l'Annex I.  
  
2. Requisits de les persones aspirants  
2.1. Per a l'admissió a aquestes proves selectives, amb caràcter general, serà necessari complir els següents requisits:  
a) Nacionalitat: tindre la nacionalitat espanyola o la d'un estat membre de la Unió Europea, o d'algun estat al qual, en virtut de tractats internacionals celebrats per la Unió Europea, li siga aplicable la llibertat de circulació de treballadors. Així mateix, i amb independència de la nacionalitat, el cònjuge de les i els espanyols i de les persones nacionals d'altres estats membres de la Unió Europea, i quan així ho preveja el corresponent tractat, el cònjuge dels nacionals d'algun estat en els quals siga aplicable la llibertat de circulació dels treballadors, sempre que no estiguen separats de dret. Amb les mateixes condicions que els cònjuges, podran participar els descendents i els del cònjuge, menors de vint-i-un anys o majors d'aquesta edat que visquen a les seues expenses.   
  
b) Edat: Tindre 16 anys i no haver arribat a l'edat de jubilació.   
c) Titulació: Estar en possessió de títol oficial de batxiller o títol oficial de tècnic superior o cicle formatiu de grau superior, família Imatge i so o cicle formatiu de grau superior de Tècnic en Il·luminació o equivalent. Les persones aspirants amb titulacions obtingudes a l'estranger hauran d'estar en possessió de la corresponent credencial d'homologació o, en el seu cas, del corresponent certificat d'equivalència. Aquest requisit no serà aplicable als aspirants que hagueren obtingut el reconeixement de la qualificació professional, en l'àmbit de les professions regulades, a l'empara de les disposicions de dret de la Unió Europea.   
  
d) Idiomes: Certificat de nivell B1 de coneixement de valencià.  
  
e) Capacitat: Posseir les capacitats i aptituds físiques i psíquiques que siguen necessàries per a l'acompliment de les corresponents funcions o tasques.   
f) Habilitació: No haver sigut separada o separat del servei d'una administració pública o òrgan constitucional o estatutari mitjançant expedient disciplinari, ni trobar-se en inhabilitació per a ocupacions o càrrecs públics per sentència judicial ferma, ni haver sigut acomiadada disciplinàriament de manera procedent per la Societat Anònima de Mitjans de Comunicació ni Corporació Valenciana de Mitjans de Comunicació. Tractant-se de persones nacionals d'altres Estats, no trobar-se inhabilitades o en situació equivalent ni haver sigut sotmeses a sanció disciplinària o equivalent que impedisca en els mateixos termes en el seu estat l'accés a l'ocupació pública.   
2.2. Les condicions per a l'admissió a les proves hauran de reunir-se en el moment de finalització del termini de presentació de sol·licituds i mantindre's durant tot el procés selectiu, fins al moment de la presa de possessió.  
2.3. L'ens convocant podrà requerir, en qualsevol moment, les persones aspirants a fi que acrediten el compliment dels requisits exigits per a la participació, així com la veracitat de qualsevol dels documents que hagen d'aportar en aquest procés selectiu. Si els requisits no foren acreditats o els documents no foren aportats en el termini dels 10 dies hàbils següents a la notificació del requeriment, la persona aspirant podrà quedar exclosa del procés selectiu.  
  
  
3. Presentació de sol·licituds  
3.1- Els qui desitgen prendre part en aquestes proves selectives hauran d'emplenar i presentar la sol·licitud per via electrònica a través del formulari habilitat en el portal d'Ocupació Pública de la seu electrònica de la Generalitat «http://sede.gva.es» (accedir mitjançant Cercador d'Ocupació Pública, Descripció: 13/2022-CVMC).  
Els sistemes d'identificació i signatura admesos per a realitzar la presentació de la sol·licitud seran DNIe, Certificat electrònic i Jf@ud Permanent.  
La presentació electrònica requerirà el compliment successiu dels següents passos:   
a) L'emplenament del formulari en línia   
b) El pagament electrònic de la taxa corresponent  
c) El registre electrònic de la sol·licitud  
3.2. El termini per a la presentació de sol·licituds serà de vint dies hàbils, comptadors a partir de l'endemà al de la publicació d'aquesta convocatòria al Diari Oficial de la Generalitat Valenciana.  
3.3. Si una incidència tècnica degudament acreditada impossibilitara el funcionament ordinari dels sistemes, l'òrgan convocant podrà acordar l'ampliació del termini de presentació de sol·licituds o l'emplenament i presentació per un altre mecanisme.  
3.4. Les dades personals recollides en la sol·licitud d'admissió es tractaran amb l'única finalitat de la gestió de les proves selectives i les comunicacions necessàries per a això. El nom, cognoms i número del document d'identitat es publicarà en la forma que determina la disposició addicional setena de la Llei orgànica 3/2018, de 5 de desembre, de protecció de dades personals i garantia dels drets digitals.  
  
3.5. Les persones aspirants queden vinculades a les dades que hagen fet constar en les sol·licituds, i podran únicament modificar-les dins del termini establit per a la presentació de sol·licituds mitjançant la presentació d'una segona sol·licitud. A aquest efecte, en el cas d'existir dos o més sol·licituds d'una mateixa persona presentades dins del termini, només serà vàlida l'última.  
4. Adaptació per a persones amb diversitat funcional  
4.1. Les persones que, a conseqüència de diversitat funcional, presenten especials dificultats per a la realització de les proves selectives, podran requerir en el formulari de sol·licitud les adaptacions i els ajustos raonables de temps i mitjans oportuns de les proves del procés selectiu, indicant el o els tipus de diversitat funcional que té (física, psíquica, sensorial), així com el tipus de mesures que precisen, fent constar en l'apartat corresponent de la sol·licitud les que necessita d'entre les següents:  
a. Eliminació de barreres arquitectòniques.  
b. Taula adaptada a la cadira de rodes.  
c. Ampliació del temps de duració de la prova. Per a l'aplicació d'aquesta mesura, les persones aspirants deuran aportar obligatòriament un certificat expedit per l'òrgan oficial competent que especifique el diagnòstic i la necessitat d'ampliació de temps.  
d. Augment de la grandària dels caràcters del qüestionari per dificultat de visió.   
e. Sistema Braille d'escriptura, o ajuda d'una persona per invidència.   
f. Necessitat d'intèrpret, a causa de diversitat funcional auditiva.   
g. Unes altres, especificant quines en la casella corresponent.  
4.2. A la vista d'aquesta sol·licitud, l'òrgan tècnic de selecció establirà les adaptacions necessàries per a la realització de les proves.   
  
5. Drets de examen  
5.1. Els drets d'examen seran de 30 euros, que hauran d'abonar-se a través del mateix tràmit telemàtic de presentació de la sol·licitud.  
  
5.2- Estan exemptes del pagament dels drets de examen les persones que es troben en alguna de les següents circumstàncies:  
a) Ser membre d'una família nombrosa de categoria especial o d'una família monoparental de categoria especial.  
b) Ser víctima d'actes de violència sobre la dona, i acreditar aquesta condició mitjançant qualsevol dels mitjans de prova previstos en la normativa autonòmica contra la violència sobre la dona en l'àmbit de la Comunitat Valenciana.  
c) Tindre reconegut un grau de discapacitat igual o superior al 33%.  
  
d) Trobar-se en situació d'exclusió social acreditada per l'òrgan competent en matèria de benestar social de l'ajuntament de residència.  
  
5.3- S'aplicarà una bonificació del cinquanta per cent de l'import de la taxa en els casos que la persona aspirant siga membre d'una família nombrosa de categoria general o d'una família monoparental de categoria general.  
5.4. En els casos d'exempció o bonificació dels drets d'examen, haurà d'adjuntar-se la documentació justificativa escanejada en el formulari de presentació electrònica.  
5.5. En el cas que, d'acord amb el que es preveu en la base 3.5. una persona presentara dins de termini una segona sol·licitud que anul·lara l'anterior, perquè se li mantinguen com a abonats els drets d'examen satisfets en la primera sol·licitud, haurà de fer-ho constar en la segona, triant en l'apartat ?Drets d'examen- l'opció ?Ja pagat- i introduint com a ?Justificació no pagament drets d'examen- la referència del registre de la primera sol·licitud.  
5.6. Fora dels casos previstos en els dos apartats anteriors, la falta d'abonament dels drets d'examen determinarà l'exclusió de la persona aspirant.  
  
6. Admissió de sol·licituds  
6.1. Acabat el termini de presentació de sol·licituds, i amb la verificació prèvia que s'ha realitzat el pagament dels drets d'examen, es publicarà, de la manera en què s'estableix en la base 13.1. la relació provisional de persones admeses i excloses a la realització de les proves que distingirà, en el seu cas, aquelles que accediren pel contingent de reserva per a diversitat funcional.  
6.2. Les persones aspirants podran, en cas d'error, exclusió o de no figurar en la relació provisional de persones admeses i excloses esmenar electrònicament els defectes en què hagen incorregut en la sol·licitud, o realitzar les al·legacions que consideren oportunes en el termini de 10 dies hàbils, comptadors a partir de l'endemà de la publicació a què es refereix la base anterior.  
6.3. Transcorregut el termini anterior, vistes les al·legacions i, en el seu cas, esmenats els defectes, es publicarà la relació definitiva de persones admeses i excloses a la realització de les proves així com la data, el lloc, l'hora de començament del primer exercici i l'ordre de crida.  
  
  
7. Òrgan tècnic de selecció  
7.1 L'òrgan tècnic de selecció de la convocatòria estarà compost per un president o presidenta, un secretari o secretària i dos vocals, així com els respectius suplents, designats per resolució de la Sotssecretaria de Presidència de la Generalitat d'entre aquell personal de la Generalitat i el sector públic instrumental o d'altres administracions públiques que ocupen places els requisits de formació i funcions assignades de les quals siguen equivalents o similars a aquells establits per a les places objecte de la convocatòria.  
7.2 La relació nominal de les persones que integren l'òrgan tècnic de selecció es publicarà al Diari Oficial de la Generalitat Valenciana, amb una antelació mínima d'un mes a la data de començament de les proves.  
7.3 Correspon a l'òrgan tècnic de selecció l'aplicació i interpretació de les bases del procés selectiu, la determinació concreta del contingut de les proves, la qualificació del aspirants, tant en la fase de l'oposició com en la de concurs, la validació i signatura de les llistes, així com de les operacions que puguen ser encomanades a col·laboradors i/o a empreses expressament contractades per a dur a terme determinades parts del procés, i, en general, l'adopció de totes les mesures que calga amb vista al correcte desenvolupament de les proves selectives. Li correspon, així mateix, el trasllat a l'òrgan convocant de tota la informació que aquest necessite per a emetre i publicar les resolucions pertinents.  
  
7.4. El funcionament de l'òrgan tècnic de selecció s'adaptarà al que estableix la Llei 40/2015, d'1 d'octubre, de règim jurídic del sector públic, i altra normativa vigent.  
  
7.5 L'òrgan tècnic de selecció, per a la realització de les proves, podrà sol·licitar la designació de personal col·laborador, ajudant i assessor especialista que estime oportuns.  
  
7.6. Les persones integrants de l'òrgan tècnic de selecció, així com el personal assessor, actuaran sotmesos a les causes generals d'abstenció i recusació contingudes en els articles 23 i 24 de la Llei 40/2015, d'1 d'octubre, de règim jurídic del sector públic i no podran haver fet tasques de preparació d'aspirants en els cinc anys anteriors a la publicació de la corresponent convocatòria.  
  
8. Procediment de selecció  
8.1. El procediment de selecció és el de concurs oposició, que consta d'una fase d'oposició de caràcter obligatòria, eliminatòria i prèvia a la fase de concurs, i d'una fase de concurs també obligatòria. La puntuació final màxima assolible serà de 100 punts, dels quals 60 correspondran a la fase d'oposició i 40, a la fase de concurs.  
  
8.2. Fase d'oposició  
8.2.1. La fase d'oposició consistirà en dos exercicis obligatoris sobre les matèries recollides en l'Annex II, sent la primera d'elles eliminatòria respecte de la segona. El primer exercici tindrà un valor de 24 punts (40% de la fase d'oposició) i el segon, un valor de 36 punts (60% de la fase d'oposició).  
8.2.2. El primer exercici consistirà a contestar per escrit un qüestionari de 75 preguntes tipus test de caràcter teòric i pràctic sobre les matèries recollides en el temari, i 18 d'aquestes preguntes correspondran al bloc de temes 1 i 57 preguntes, al bloc 2. Dins de cada bloc, el contingut de les preguntes guardarà una relació proporcional amb la distribució de les matèries del temari. Les preguntes es formularan amb quatre respostes alternatives, de les quals només una serà la correcta. El temps de realització màxim de la prova serà el determinat per l'Òrgan Tècnic de Selecció. Per a superar l'exercici, caldrà l'obtenció de 12 punts dels 24 màxims possibles. Les respostes errònies es valoraran negativament amb una penalització equivalent a un terç del valor de cada resposta correcta, mentre que les respostes en blanc no puntuaran ni penalitzaran. Per a obtindre la puntuació de l'exercici, es restarà del nombre d'encerts el nombre d'errors dividit entre tres, i es convertirà el resultat en puntuació mitjançant càlcul proporcional en la qual el 100% d'encerts suposen 24 punts.   
  
Hauran de contestar-se també 2 preguntes de reserva del bloc 1 i 6 preguntes del bloc 2, que només es valoraran en cas d'anul·lació de preguntes. Les preguntes de reserva de cada bloc estaran ordenades i s'empraran només en el número necessari i per ordre, per a substituir les preguntes anul·lades en cadascun dels blocs, amb independència de les matèries sobre les quals tracten.  
8.2.4. El segon exercici consistirà en una prova de tipus pràctic les característiques, criteris de valoració i requisits per a la superació de la qual es detallen a l'Annex III.  
8.3. Fase de concurs  
8.3.1. Consistirà en la valoració per part de l'Òrgan Tècnic de Selecció, d'acord amb el barem que figura en l'Annex IV, dels mèrits al·legats per les persones aspirants que hagen superat els dos exercicis de la fase d'oposició. A aquest efecte, aquestes persones disposaran del termini de 15 dies hàbils previst en la base 10.1 per a la presentació dels mèrits que consideren.  
8.3.2. Els mèrits computables seran els obtinguts fins a la data de finalització del termini de presentació d'instàncies.  
8.3.3. La puntuació màxima en la fase de concurs serà de 40 punts, distribuïts d'acord amb el que s'estableix al barem.  
8.4. Puntuació final del concurs oposició  
8.4.1. La puntuació final del concurs oposició s'obtindrà sumant la puntuació obtinguda en totes dues fases (màxim de 100 punts). A continuació, es configuraran les llistes que procedisquen, d'acord amb els llocs oferits, ordenades per puntuació de més a menys, que s'interrompran quan el nombre de persones incloses en aquestes coincidisca amb el nombre de llocs convocats. Aquestes constituiran les llistes definitives de persones aprovades.  
8.4.2. Quan es produïsquen empats, es dirimiran de la següent manera: s'atendrà, en primer lloc, a la major puntuació obtinguda en la fase d'oposició i, si persistira l'empat es dirimirà per la major puntuació obtinguda en els diferents apartats del barem del concurs, pel mateix ordre en el qual figuren relacionats. En cas de persistir l'empat, si fora entre persones de diferent sexe, es dirimirà a favor del sexe femení. Finalment, si encara persistira l'empat, aquest es dirimirà per ordre alfabètic del primer cognom de les persones aspirants empatades, iniciant-se el citat ordre per la lletra F, (segons RESOLUCIÓ de 21 de gener de 2019, de la Conselleria de Justícia, Administració Pública, Reformes Democràtiques i Llibertats Públiques, publicada en DOGV 8473, 28 de gener).  
  
9. Desenvolupament de les proves de la fase d'oposició  
9.1. El primer exercici de la fase d'oposició no es realitzarà fins que hagen transcorregut un mínim de tres mesos comptadors des de la data de la publicació de la present convocatòria i es realitzarà en el lloc, data i hora que s'establisca en la publicació de la llista definitiva de persones admeses a la realització de les proves, per a la qual cosa haurà de transcórrer un termini no inferior a 15 dies hàbils des de la publicació i la data de realització de la prova.  
9.2. L'anunci per a la celebració del segon exercici haurà de ser publicat amb almenys 48 hores d'antelació.  
9.3. Les persones aspirants seran convocades per a la realització de cada exercici en crida única. Perdran el dret quan es personen en els llocs de celebració una vegada iniciades les proves o si no hi assisteixen, encara que es dega a causes justificades.  
  
9.4. Si alguna de les aspirants no poguera completar el procés selectiu a causa d'una situació degudament acreditada d'embaràs de risc o part, la seua situació en el procés selectiu quedarà condicionada a la finalització d'aquest i a la superació de la fase que haja quedat ajornada, la qual no es podrà demorar de manera que es menyscabe el dret de la resta de les persones aspirants a una resolució del procés ajustada a temps raonables, cosa que haurà de valorar l'òrgan tècnic de selecció i, en tot cas, la realització d'aquesta tindrà lloc abans de la publicació de la llista d'aspirants que han superat el procés selectiu.  
  
9.5. Abans de l'inici de cada exercici, i quan es considere convenient durant el desenvolupament d'aquest o en la recollida després de la finalització, el personal col·laborador o l'òrgan tècnic de selecció comprovarà la identitat de les persones aspirants mitjançant la presentació del DNI, NIE, passaport o permís de conduir emés a Espanya, sense que per a aquest efecte siguen vàlides les fotocòpies compulsades d'aquests documents; així com, en el seu cas, de l'exemplar per a la persona interessada, de la sol·licitud d'admissió a les proves.  
9.6. En les proves de caràcter escrit, l'òrgan tècnic de selecció adoptarà les mesures que siguen necessàries per a garantir l'anonimat en la valoració d'aquestes i anul·larà tots aquells exercicis en els quals hi haja alguna marca que puga identificar-ne l'autoria.  
  
9.7. Les persones aspirants hauran d'observar les instruccions de l'òrgan tècnic de selecció o del personal col·laborador durant la celebració de la prova amb vista al desenvolupament adequat d'aquesta. Qualsevol alteració en el normal desenvolupament de la prova per part d'una persona aspirant quedarà reflectida en l'acta corresponent, i aquesta persona podrà continuar l'exercici amb caràcter condicional fins que l'òrgan tècnic de selecció resolga alguna cosa sobre l'incident.   
9.8. En finalitzar la correcció de cadascun dels exercicis de la fase d'oposició, l'òrgan tècnic de selecció publicarà la relació de persones que han superat la prova amb la indicació del seu nom, cognoms, document d'identitat anonimitzat, torn d'accés i la puntuació obtinguda. S'entendrà que han superat la prova únicament les persones aspirants que hagen obtingut la puntuació mínima exigida per a superar els exercicis segons el que es disposa en la base 8. Les persones aspirants podran presentar les reclamacions o sol·licituds de revisió que estimen procedents dins dels cinc dies hàbils posteriors a la publicació.  
  
  
10. Desenvolupament de la fase de concurs   
10.1. Finalitzats els exercicis de la fase d'oposició, l'òrgan tècnic de selecció publicarà la llista amb la qualificació final de les persones que han superat aquesta fase en cadascun dels torns per ordre de puntuació, i els concedirà un termini de 15 dies hàbils, a partir de l'endemà de la publicació, per a presentar, per via electrònica a través del formulari habilitat, una autobaremació dels mèrits acompanyada de la documentació acreditativa d'aquests.  
10.2. Una vegada baremats els mèrits, l'òrgan tècnic de selecció publicarà la llista provisional de les puntuacions de la fase de concurs, desglossada en els diferents apartats del barem, i concedirà un termini de cinc dies hàbils perquè les persones aspirants puguen formular al·legacions en relació amb la baremació.  
10.3. Resoltes les possibles reclamacions, l'òrgan tècnic de selecció publicarà la llista definitiva amb la puntuació obtinguda en la fase de concurs.  
  
11. Finalització del procés selectiu. Elecció i adjudicació de llocs  
  
11.1. Juntament amb la llista definitiva amb la puntuació obtinguda en la fase de concurs, prevista en la base 10.3. l'òrgan tècnic de selecció publicarà la proposta de relació de persones que han superat el concurs oposició amb la puntuació final establida d'acord amb el que es preveu en la base 8.4.1. En cap cas podrà declarar-se que han superat el procés selectiu un nombre superior al de llocs de treball convocats. Les persones interessades disposaran d'un termini de cinc dies per a formular al·legacions a aquesta proposta.  
11.2. Transcorregut el termini d'al·legacions i vistes aquestes, l'òrgan tècnic de selecció elevarà la proposta de relació de persones que han superat el concurs oposició a la Presidència de la CVMC, qui dictarà resolució definitiva que serà publicada al DOGV, així com a través dels mitjans previstos en la base 13. La resolució contindrà la llista de persones aprovades, ordenades per més a menys puntuació amb la indicació del seu nom, cognoms, document d'identitat anonimitzat, torn d'accés i puntuació final obtinguda. Aquesta relació definitiva d'aprovats posa fi a la via administrativa, i els interessats podran interposar, potestativament, un recurs de reposició o bé interposar un recurs contenciós administratiu.  
11.3. Las persones que hagen resultat seleccionades hauran de presentar la documentació original que els siga exigida per a acreditar el compliment dels requisits d'admissió a les proves que van al·legar a la sol·licitud, així com, en el seu cas, el grau i tipus de discapacitat i les causes justificatives d'exempció o bonificació del pagament de taxa. El termini per a la presentació de la documentació serà de 15 dies hàbils comptadors a partir de la publicació de la relació definitiva d'aprovats.  
  
11.4. Les persones seleccionades que, dins del termini indicat i excepte casos de força major, no presentaren la documentació acreditativa dels punts indicats, o que d'aquesta es deduïra que no tenen algun dels requisits exigits, perdran el dret a ser contractades, i quedaran anul·lades totes les actuacions del procés respecte d'elles, sense perjudici de la responsabilitat en què pogueren haver incorregut per falsedat en les sol·licituds de participació.  
  
12. Adjudicació de llocs i contractació laboral  
12.1. Finalitzat el procés selectiu, s'oferiran a les persones que l'hagueren superat, sense superar el nombre de places de la convocatòria, tots els llocs vacants amb el perfil ressenyat en l'Annex I. Els llocs s'adjudicaran segons la preferència formulada pels aspirants d'acord amb l'ordre determinat per la puntuació obtinguda en el concurs oposició.  
  
12.2. Les persones seleccionades seran contractades per la Societat Anònima de Mitjans de Comunicació mitjançant contracte de treball indefinit, de caràcter fix i, en tot cas, sotmeses al règim establit en l'Estatut dels Treballadors i en el conveni col·lectiu que estiga vigent en el moment de la contractació.  
12.3. La incorporació al lloc de treball estarà condicionada i subjecta al compliment del règim d'incompatibilitats de conformitat amb la normativa vigent que resulte d'aplicació.  
12.4. Amb la finalitat d'assegurar la cobertura de les places convocades, quan hi haja renúncies de les persones seleccionades abans de la presa de possessió, o en el cas que aquesta no fora possible, l'òrgan convocant podrà requerir de l'òrgan tècnic de selecció una llista complementària de les persones que seguisquen les proposades per a la contractació com a personal laboral fix.  
  
13. Publicacions, comunicacions i informació durant el procediment  
Al llarg del procés selectiu, tota la informació relacionada amb els diferents aspectes del desenvolupament es publicarà en el portal d'Ocupació Pública de la seu electrònica de la Generalitat «http://sede.gva.es» (accedir mitjançant Cercador d'Ocupació Pública, Descripció: 13/2022-CVMC) i en apartat de Selecció de Personal de la pàgina web de la CVMC (https://www.cvmc.es/seleccio-de-personal). Així mateix, totes les comunicacions entre l'òrgan convocant o l'òrgan tècnic de selecció i els opositors relatives al procés selectiu es realitzaran a través del tràmit telemàtic obert a aquest efecte en el citat portal.   
  
  
14. Borsa d'ocupació  
14.1. Finalitzat el procés selectiu, es constituiran borses d'ocupació d'àmbit provincial amb les persones aspirants que, havent participat en les proves selectives en els termes que es detallen en l'apartat següent, no obtinguen cap lloc de treball. A aquest efecte, en la sol·licitud d'admissió en les proves selectives haurà d'indicar-se l'opció per a integrar-se en tots els àmbits territorials de les borses, en només en algun o alguns d'ells o per a no integrar-se en cap borsa. Les borses es constituiran per a aquelles províncies en les quals existisquen llocs de la categoria en la relació de llocs de treball.  
14.2. Podran formar part de les borses les persones que hagueren participat en el procés selectiu i que complisquen algun dels següents requisits:  
a) El personal que haja aprovat algun exercici dins del procés.  
b) El personal de la CVMC o la SAMC amb contracte laboral temporal en la categoria convocada, sempre que hagueren realitzat alguna de les proves i aquesta haguera sigut qualificada per damunt del 0, encara que no n'hagueren superat cap. Amb les mateixes condicions, podrà integrar-se el personal que haguera prestat serveis en l'extinta RTVV en categories amb funcions anàlogues a les de la categoria convocada.   
14.3. L'ordre de prelació en les borses serà el següent:  
1r) Persones que hagen aprovat tots els exercicis de la fase d'oposició del procés selectiu sense haver obtingut plaça, ordenades segons la suma de les puntuacions de les fases d'oposició i concurs.  
  
2n) Persones que hagen aprovat algun exercici de la fase d'oposició del procés selectiu corresponent, ordenades per la puntuació resultant de la suma de la qualificació obtinguda en els exercicis de la fase d'oposició i els punts resultants de la valoració dels mèrits previstos per a la fase de concurs, segons el que s'estableix en l'Annex III d'aquesta convocatòria.   
3r) Persones que s'integren en borsa en virtut del que es preveu en l'apartat b del punt 2, ordenades segons la puntuació resultant de la suma de la qualificació de l'exercici realitzat i els punts de la valoració dels mèrits previstos per a la fase de concurs, segons el que s'estableix en l'Annex III d'aquesta convocatòria.  
14.4. Finalitzat el procés selectiu, si existiren persones amb les condicions previstes en l'ordinal 1r de l'apartat 3 d'aquesta base, es constituirà automàticament una borsa amb elles. En el termini dels sis mesos següents a la finalització del procés selectiu s'haurà de procedir a completar, si escau, aqueixa borsa amb la baremació del personal inclòs en els ordinals 2n i 3r del mateix apartat 3. En el cas que en finalitzar el procés selectiu no existiren persones amb les condicions previstes en l'ordinal 1r, en el mateix termini de sis mesos des de la finalització del procés s'haurà de constituir la borsa amb la baremació del personal inclòs en els ordinals 2n i 3r de l'apartat 3.  
14.5. El règim de funcionament de les borses quant al sistema de crida, conseqüències del rebuig del lloc oferit, efectes del cessament o la renúncia del lloc exercit i qualsevol altra incidència relacionada serà el que estiga previst en el conveni col·lectiu d'aplicació i, en defecte d'això, el que es determine en el si de la Comissió de Seguiment de Borses.  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8.3, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar, potestativament, recurs de reposició o bé plantejar directament recurs contenciós administratiu, atenent els terminis i davant els òrgans que s'indiquen a continuació:  
a) El recurs de reposició ha d'interposar-se davant el Consell Rector en el termini d'un mes comptador des de l'endemà de la publicació al Diari Oficial de la Generalitat Valenciana.  
b) El recurs contenciós administratiu ha de plantejar-se davant el jutjat contenciós administratiu de València, en el termini de dos mesos comptadors des de l'endemà de la publicació al Diari Oficial de la Generalitat Valenciana.  
Els emplaçaments en els recursos contenciosos administratius que se substancien contra aquesta resolució es realitzaran mitjançant la inserció del corresponent edicte en el Diari Oficial de la Generalitat Valenciana.  
  
Burjassot, 28 de desembre de 2022.- La vicepresidenta i presidenta en funcions del Consell Rector: Mar Iglesias García.  
  
  
Annex I  
Descripció dels llocs inclosos en la convocatòria  
  
Denominació Il·luminador/a  
Funcions · Dissenyar i controlar les fonts de llum i incorporar la tecnologia que calga als platons, enregistraments i esdeveniments.  
Grup C  
Retribucions complementàries 14 E030  
  
  
  
Annex II   
Temari Il·luminador/a  
  
Bloc 1   
1. Constitució Espanyola: Títol Preliminar (arts 1 a 9). Títol I Capítols Primer i Segon (arts. 10 a 38) L'elaboració de les lleis (arts 81 a 92) El Govern i l'Administració (arts. 97 a 107). Organització territorial de l'Estat (arts 137 a 142 i 153 a 158).  
2. Organització de la Generalitat en l'Estatut d'Autonomia de la Comunitat Valenciana (Títol III). Competències de la Comunitat Valenciana en matèria de radiodifusió i televisió (art.56).  
3. La Llei de Consell (Llei de la Generalitat 5/1983): Composició, atribucions i funcionament del Consell (capítols I, II i III del Títol II); consellers i conselleries (Capítol IV del Títol II). Organització i estructura del Sector Públic Instrumental de la Generalitat en la Llei 1/2015, de 6 de febrer, de la Generalitat d'Hisenda Pública, del sector instrumental i de subvencions (Capítol I del Títol I i Títol IX).  
4. La Llei General de la Comunicació Audiovisual (Llei 13/2022, de 7 de juliol): Disposicions generals (Tit. Preliminar). Principis generals de la comunicació audiovisual (Tit I). El servei públic de comunicació audiovisual (Capítol I del Títol III). La prestació del servei públic de comunicació audiovisual autonòmic (articles 72, 73 i 74).   
  
5. Llei de la Generalitat Valenciana 1/2006 del Sector Audiovisual: disposicions generals i organització administrativa del sector audiovisual en la Comunitat Valenciana. El Consell de l'Audiovisual de la Comunitat Valenciana: naturalesa, àmbit d'actuació i funcions (capítols I i II de la Llei de la GV 10/2018, de 18 de maig, de creació del Consell de l'Audiovisual).  
6. Llei 6/2016, de 15 de juliol, de la Generalitat, del Servei Públic de Radiodifusió i Televisió d'Àmbit Autonòmic, de Titularitat de la Generalitat   
7. El Llibre d'Estil de la Corporació Valenciana de Mitjans de Comunicació: Part A (Deontologia i pràctica periodística).  
8. Llei orgànica 3/2007 per a la igualtat efectiva de dones i homes: títols Preliminar (Objecte i àmbit) i I (El principi d'igualtat i la tutela contra la discriminació) i articles 51, 73, 74 i 75. Llei 9/2003 de la Generalitat per a la igualtat entre dones i homes. El Pla d'Igualtat de la CVMC i l'SAMC.  
  
Bloc 2   
1. Electricitat bàsica:   
- Piles. Bateries  
- Corrent continu. Corrent altern   
- Equips de mesura: Amperímetres i Voltímetres  
- Elements de seguretat elèctrica: magnetotèrmics, diferencials, fusibles, preses de terra  
- Fases, distribució de consum, equilibri de fases  
- Sistemes d'alimentació ininterrompuda (UPS)  
  
2. Òptica  
- Reflexió i refracció. Absorció. Dispersió. Difracció. Polarització  
  
- Llum puntual i llum difusa  
- Lents i espills. Formació d'imatges  
- Distància focal. Angle de visió  
- Lluminositat. Diafragma i nombre f. Nombre t  
- Cercles de confusió, profunditat de camp i profunditat de focus  
  
- Objectius. Classes d'objectius: focal fixa i focal variable (zoom), multiplicadors, macros.  
- Filtres i porta filtres òptics: Neutres, correctors de temperatures de color, difusors, efectes especials. Polaritzadors. Aberracions de les lents  
  
- Relació entre la longitud focal i el format de càmera  
  
3. Colorimetria:  
- Espectre lluminós / Finestra òptica  
- Qualitat del color CRI, TLCI  
- Sistemes de Color: síntesi additiva, substractiva, partitiva  
- Temperatura de color  
- Triangle cromàtic  
- Colors primaris, secundaris, complementaris  
- Aparells i unitats de mesura  
- Paràmetres del color  
- Correcció de color  
- Semiòtica del color  
- Harmonització dels colors. Contrast i equilibri  
- La composició cromàtica com a creació d'ambients, atmosferes i valors dramàtics  
- Filtres de Color: gel, dicroics  
- Densitometria  
  
4. Fotometria  
- Llum incident i llum reflectida  
- Control de la intensitat de la llum  
- Fotòmetres i termo colorímetres  
- Contrast. Lupa de contrast  
- Carta de grisos. Cartes de color  
- Unitats d'intensitat, il·luminació i luminància  
- Lleis de propagació  
- Distribució espectral de fonts lluminoses  
- Espectres continus i discontinus  
- Filtres  
- Ajust de pampallugueig (flicker)  
  
5. Tècnica general d'il·luminació:   
- Clau tonal  
- La il·luminació en exteriors i en interiors  
- Ambientació i tonalitat lumínica  
- Clar / fosc  
- Continuïtat d'il·luminació  
- Llum natural. Llum artificial  
- Llum directa / Llum indirecta  
- Fonts naturals / Fonts artificials  
- Tipus de llums sobre la base de la funció, angle o direcció  
- Relació de contrast  
- Reflexió dels elements d'escena  
  
6. Solucions tècniques i operatives en la il·luminació de programes de televisió:   
- Il·luminació en televisió. Especificacions i recursos tècnics   
- Programes en funció de la localització: Interiors / Exteriors  
- Operativa del treball d'il·luminador i il·luminació en els diversos formats de televisió: reportatges, documentals, debats, magazins, retransmissions, programes de ficció, musicals, entreteniment i informatius en plató i en set d'exteriors.  
- Solucions tècniques i operatives en la il·luminació de programes de televisió d'enregistrament pla a pla i multicàmera.  
- Disseny de la il·luminació: planta de plató / set (localització). Planta de decorat. Planta de cambres. Escaleta. Planta de lluminàries. Numeració de canals  
- Enregistrament per blocs  
  
7. Il·luminació en funció del guió  
- Guió tècnic d'il·luminació: interpretació, desglossament i anotacions  
- Sinergies amb Realització i Direcció artística  
- Definició de les característiques estètiques i expressives  
- Avaluació de les necessitats tècniques, en relació amb la il·luminació  
- Elecció de mitjans i equips  
- La il·luminació i la situació dramàtica. Il·luminació dinàmica i rítmica   
- Creació d'ambient. Efecte dia, efecte nit. Realista. Expressionista. Surrealista   
- La llum com a valor dramàtic. Pla de conjunt. Atmosfera  
  
8. Escenografia, maquillatge i vestuari  
- Escenografia: El decorat i la representació gràfica   
- Practicables. Escenaris modulars  
- Ambientació del decorat. La il·luminació com a element escenogràfic  
- L'escenografia com a valor expressiu  
- L'escenografia i el color  
- Materials: Característiques  
- Decorats virtuals  
- Ciclorames  
- El croma  
- Localitzacions  
- Maquillatge: característiques del maquillatge per a televisió; el rostre humà; caracterització i dramatització  
- El vestuari i la llum  
  
9. Equipament d'il·luminació (I)   
- Fonts lluminoses a l'estudi  
- Tipus de projectors: ús i funció sobre la base de diferents condicions i necessitats  
- Lluminàries d'ús en interior / estudi  
- Tipus de llum: arc de carboni, HMI, PAR, tungsté, d'espectre discontinu, xenó-  
- Qualitats colorimètriques i òptiques  
- Condicionants de muntatge  
- Robòtica, sistemes robotitzats  
- Projectors LED: Característiques fixture i canals de control DMX   
  
- Globus  
- Focus d'efectes  
- Llum negra  
  
10. Equipament d'il·luminació (II)   
- Accessoris mecànics de control  
- Accessoris elèctrics i electrònics de control: en la font /externs a la font  
- Suports i subjeccions: trípodes d'utilitat general, trípodes per a projectors pesats. Tipus  
- Suport C (Ceferino), girafes, barracudes, pinces, braç màgic  
- Torres  
- Sostre tècnic  
- Estructures mecàniques de suspensió de projectors   
- Elements de suspensió per a estructures d'il·luminació: motors; truss; eslingues; grillons...  
- Barres telescòpiques i pantògrafs  
- Sistemes de desplaçament: manual i robotitzats  
- Accessoris d'il·luminació: reflectors, banderes, gases, difusors, filtres. Softube, chimera. Pantalles, Pal·lis. Reflectors, estico, bastidors. Pesos i tares  
- Mètodes de muntatge i estiba  
  
11. Control i manipulació de la il·luminació en la presa i registre d'audiovisuals  
- Control de la intensitat d'il·luminació  
- Regulació mecànica i electromagnètica, reguladors (dimmers)  
- Taula d'il·luminació. Operació i programació: Patch. Pàgines. Escenes. Xous. Grups. Cues  
- Sistemes de seguretat (back-up)  
- Sistemes de regulació (dimmers). Tipus de tecnologies, potències  
- Senyal DMX  
- Amplificador (splitter)  
- Ús de filtres: neutres, difusors, correctors CTO, CTB, Minius, plus, polaritzadors, efectes  
- Retallada de la llum  
- Farciment negatiu  
- Operacions de verificació, ajust de pampallugueig (flicker)  
  
12. Muntatge i manteniment  
- Tècniques i organització per al muntatge i desmuntatge d'equips d'il·luminació d'audiovisuals  
- Manteniment, conservació i neteja d'equips tècnics d'il·luminació. Parts d'avaries  
- Tècniques de classificació, embalatge i transport de material. Inventari i etiquetatge. Condicionament. Càrrega i descàrrega. Tipus i característiques dels mitjans de transport d'equipament d'il·luminació  
  
  
13. Gramàtica audiovisual i procés de producció en televisió   
- Conceptes fonamentals de llenguatge audiovisual  
- Plans segons la grandària, angle i punt de vista  
- Moviments de càmera (panoràmica, tràveling, zoom?)  
- Continuïtat visual. Conceptes de ràcord, eix d'acció, salt d'eix, entrades i eixides de quadre  
- Realització i edició dels informatius. L'escaleta  
- Realització i edició de programes de ficció  
  
14. Dissenys d'il·luminació:  
- Buscar vs. crear la llum / Il·luminar vs. il·luminar  
- Naturalisme  
- Plantes i croquis d'il·luminació: sobre pla. Aplicacions informàtiques  
- Plans d'il·luminació, efectes i temporització  
- Elecció de mitjans, coordinació d'equips  
- Desenvolupament i seguiment del pla de treball  
- Disseny en TV: Informatius; entreteniment; dramàtics; telefilms (TV movie); sèries  
  
15. Principis bàsics sobre senyals i formats de televisió:   
- Senyal analògic i digital  
- Formats de vídeo digital, especificacions tècniques  
- Alta definició HD, UHD i 4K. Alt rang dinàmic HDR. Alta captació de quadre HFR  
- Monitorat de la imatge de TV  
  
16. Seguretat i higiene en el treball  
- Prevenció de riscos laborals, mesures preventives  
- Sistemes de seguretat  
- Manipulació de càrregues  
  
  
Annex III   
Exercici pràctic  
  
El segon exercici de la fase d'oposició (36 punts) consistirà a realitzar, en un determinat espai a il·luminar, les accions que li plantege l'OTS amb vista als següents objectius:  
1. Disseny d'una il·luminació, ateses les necessitats d'ambientació, realització, direcció artística i localització i justificació d'aquest disseny. (6 punts)  
2. Muntatge i implementació del disseny: Instal·lació, connexió, patch i adreçament. (10 punts)  
3. Programació i operació de la taula de control de llums i dels equips d'il·luminació disponibles. Patch, configuració, grups, macros, cues, llista de reproducció (playlist), escenes, submàsters, grups... (10 punts)  
4. Operacions i ajustos de càmera ROP CCU. (10 punts)  
Per a la superació d'aquest exercici serà necessari l'obtenció de 18 punts dels 36 possibles i no haver sigut qualificat amb un 0 en cap dels apartats.  
  
  
Annex IV   
Barem fase de concurs  
  
En la fase de concurs es valoraran els mèrits que seguidament s'especifiquen amb la seua puntuació, calculada sobre el total de 40 punts que correspon a aquesta fase:  
  
A) Experiència (30 punts màxim):  
 Es valorarà el temps de serveis efectius prestats en:   
a) Llocs de treball d'il·luminador/ora, o equivalent per assimilació de funcions, en mitjans de comunicació audiovisuals públics d'àmbit autonòmic de la Generalitat Valenciana, posteriors a la Llei 6/2016, de 15 de juliol: 0,20 punts per mes complet treballat.  
b) Llocs de treball d'il·luminador/ora, o equivalent per assimilació de funcions, en mitjans de comunicació audiovisuals del sector públic d'àmbit autonòmic o nacional diferents dels previstos en l'apartat anterior: 0,15 punts per mes complet treballat.  
c) Llocs de treball d'il·luminador/ora, o equivalent per assimilació de funcions, en mitjans de comunicació audiovisuals públics de qualsevol altre àmbit diferent dels anteriors: 0,12 punts per mes complet treballat.  
d) Altres llocs de treball d'il·luminador/ora, o equivalent per assimilació de funcions: 0,10 punts per mes complet treballat.  
e) Llocs de treball de la CVMC i SAMC, o del grup de l'antiga RTVV que pertanguen a categories diferents a la convocada: 0,01 punts per cada mes complet treballat, fins a un màxim de 2,5 punts.  
Es considera que són llocs equivalents a l'efecte de la valoració de l'experiència els llocs de les següents categories de l'antiga RTVV:   
  
- Operador/ora d'il·luminació  
La experiència professional se acreditarà, si escau, mitjançant la presentació dels següents documents:  
1. Els treballs dins del sector públic s'acreditaran sempre mitjançant certificació oficial de l'òrgan competent.   
2. La resta dels treballs per compte d'altri, mitjançant el contracte de treball en el qual s'especifique la categoria convocada i la certificació o vida laboral que acredite haver cotitzat a la Seguretat Social durant tot el temps que s'al·legue en el grup de cotització corresponent a la categoria de les places convocades.   
3. Per al supòsit de professionals i autònoms, llicencia fiscal o IAE on s'acrediten els epígrafs corresponents a la categoria convocada, així com certificació o vida laboral que acredite haver cotitzat a la Seguretat Social durant tot el temps que s'al·legue. Quan siga procedent, i en substitució d'aquests documents, s'aportarà certificació oficial que acredite haver cotitzat en el Règim Especial o en la mutualitat corresponent.  
  
  
B) Formació (10 punts màxim):  
a) Es valorarà el coneixement del valencià, fins a un màxim de 5 punts, prèvia acreditació d'estar en possessió del corresponent certificat expedit o homologat per la Junta Qualificadora de Coneixements del Valencià, segons el següent:  
a1. Nivells de coneixement de valencià superiors a l'exigit com a requisit per aquesta convocatòria, on puntua exclusivament el nivell més alt obtingut, d'acord amb la següent escala:  
- B2: 2 punts  
- C1: 3 punts  
- C2: 4 punts  
a2. Certificat de Llenguatge als Mitjans de Comunicació: 1 punt  
 . Certificat de Llenguatge Administratiu: 1 punt  
b) Coneixement d'idiomes estrangers i altres llengües oficials de l'Estat, diferents de les dues oficials a la Comunitat Valenciana: Es valorarà, un màxim de 4 punts, el nivell més alt del que s'estiga en possessió en cada idioma d'acord amb la següent graduació referida als nivells del Marc Comú Europeu de Referència (MERC):  
- A2: 0,5 punts  
- B1: 1 punt  
- B2: 2 punts  
- C1: 3 punts  
- C2: 4 punts  
Només es tindran en compte els títols, diplomes i certificats que s'ajusten al MERC i que hagen sigut expedits per les escoles oficials d'idiomes, o equivalents, com també els títols, diplomes i certificats expedits per universitats i altres institucions públiques o privades espanyoles i estrangeres, de conformitat amb el sistema de reconeixement de competències en llengües estrangeres que establisca l'autoritat educativa corresponent. A aquest efecte, es consideraran vàlids els títols, diplomes i certificats reconeguts per l'Associació de Centres de Llengües d'Educació Superior (ACLES), així com tots aquells indicats en l'annex del Decret 61/ 2013, de 17 de maig, del Consell, pel qual s'estableix un sistema de reconeixement de la competència en llengües estrangeres en la Comunitat Valenciana, tenint en compte les modificacions posteriors de l'annex aprovades per ordre de la conselleria competent en matèria d'educació.  
c) Altres titulacions: Per la possessió addicional de titulació acadèmica oficial superior a l'exigida en la convocatòria o d'altres titulacions del mateix nivell: 1,5 punts per títol, excloent la titulació comptabilitzada com a requisit per a accedir al procés selectiu, fins a un màxim de 3 punts.  
d) Cursos de formació i perfeccionament: Es valoraran els cursos de formació i perfeccionament el contingut dels quals estiga relacionat directament amb l'actualització dels coneixements que s'han de tindre en el lloc de treball que s'ha d'ocupar, sempre que es tracte de cursos homologats per centres de formació d'institucions públiques del sector audiovisual o reconeguts per les administracions públiques, com també per les universitats i el centre de formació del grup de l'antiga RTVV o per la CVMC i les seues societats, fins a un màxim de 5 punts d'acord amb la distribució següent:  
  
- Duració de 15 hores: 0,2 punts  
- Durada entre 16 i 75 hores: 0,5 punts  
- Durada entre 76 i 100 hores: 1 punt  
- Duració de més de 100 hores: 2 punts, més 0,02 punts per cada hora que va superar les 100 hores.